CELEX: 62010TN0084
Language: fi
Date: 2010-02-22 00:00:00
Title: Asia T-84/10: Kanne 22.2.2010 — Regione Puglia v. komissio

1.5.2010   
            
            
               FI
            
            
               Euroopan unionin virallinen lehti
            
            
               C 113/58
            
         Kanne 22.2.2010 — Regione Puglia v. komissio
   (Asia T-84/10)
   2010/C 113/89
   Oikeudenkäyntikieli: italia
   
      Asianosaiset
   
   
      Kantaja: Regione Puglia (Bari, Italia) (asiamiehet: asianajajat F. Brunelli ja A. Aloia)
   
      Vastaaja: Euroopan komissio
   
      Vaatimukset
   
   
               —
            
            
               Riidanalainen päätös on kumottava
            
         
               —
            
            
               vastaaja on velvoitettava korvaamaan oikeudenkäyntikulut, asianajopalkkiot ja muut maksut sekä korvaamaan kiinteämääräisesti yleiset kulut.
            
         
      Oikeudelliset perusteet ja pääasialliset perustelut
   
   Nyt esillä olevalla kanteella vaaditaan Euroopan aluekehitysrahastosta (EAKR) tavoitteen 1 kohdealueeseen kuuluvalle Pugliassa toteuttavalle toimintaohjelmalle (2000–2006) myönnetyn tuen osittaisesta poistamisesta 22.12.2009 tehdyn Euroopan komission K(2009) 10350 kumoamista niin, että ainoastaan 4 artikla pidetään voimassa.
   Tämä vaatimus esitetään täsmällisten väitteiden avulla, joilla Puglian alue kyseenalaistaa komission sitä vastaan esittämien väitteiden paikkansa pitävyyden ja perustelut ja väittää myös, että komission käyttämät menetelmät vuosina 2007 ja 2009 suoritettujen tarkastusten arvioimiseksi ovat lainvastaisia ja virheellisiä.
   Puglian alue väittää erityisesti, että päätös on tehty seuraavien seikkojen perusteella:
   
               —
            
            
               yhteisön tarkastajien tarkastuksia, jotka ovat olleet päätöksen perustana, ei ole suoritettu asianmukaisella ja täsmällisellä tavalla
            
         
               —
            
            
               tutkitut ja esitetyt asiakirjat eivät vahvista eivätkä tue tuloksia, joihin tarkastajat ovat kunkin omaisuusarvon ja toimenpiteen sekä kaikkien suoritettujen tarkastusten osalta päätyneet, ja joissakin tapauksissa tutkijat ovat päätyneet näihin tuloksiin ilman alakohtaisen sääntelyn välttämätöntä arviointia
            
         
               —
            
            
               suoritetut arvioinnit eivät ole metodologiselta kannalta soveltuvia vahvistamaan ja tukemaan komission lopullisia päätelmiä, jotka sitä paitsi vaikuttavat siinä määrin apodiktisilta, ettei niitä ole asianmukaisesti perusteltu eikä/tai näytetty toteen
            
         Lisäksi komissio ei ole millään tavoin ottanut seuraavia seikkoja huomioon:
   
               —
            
            
               Euroopan tilintarkastustuomioistuimen ja Italian talous- ja valtionvarainministeriön suorittamien tarkastusten eri tuloksia
            
         
               —
            
            
               alueen toistuvasti esittämiä laajoja, dokumentoituja ja täsmällisiä huomautuksia vastauksena komission esittämiin väitteisiin ja vaatimuksiin
            
         
               —
            
            
               tämän lisäksi komissio on loukannut komission ja tuensaajien välistä yhteistyövelvollisuutta, koska se on tehnyt toteamuksia ja päätelmiä jo ennen kuin se oli saanut ja tutkinut Regione Puglialta pyydetyt vastaukset ja selvitykset.